Publication: Magyar Közlöny
Issue: MK-2010-51 (Year: 2010, Number: 51)
Era: contemporary
Section: és a Polgári Törvénykönyvrõl szóló 2009. évi CXX. törvény hatálybalépésérõl és végrehajtásáról szóló 2010. évi
Paragraph Index: 108

(2) A Gyer. 56. § (4) bekezdése helyébe a következõ rendelkezés lép: „(4) A gyámhatóság a teljes hatályú apai elismerõ nyilatkozat felvételekor vizsgálja az anya családi állapotát és az anya volt férje vagy a Csjt. 35. § (4) bekezdés szerinti igazolt élettársa tekintetében esetleg fennálló apasági vélelmet, továbbá azt, hogy az apai elismerõ nyilatkozatot tevõ férfi cselekvõképessége a származás megállapításával kapcsolatos jognyilatkozat tételében nem korlátozott-e. A hajadon családi állapot hatósági bizonyítvánnyal vagy egyéb közokirattal való igazolására kell felhívni az anyát, ha ezen adat a személyi adat- és lakcímnyilvántartásból nem állapítható meg. Ha az anya nem csatolt igazolást az igazolt élettársi kapcsolat fennállásáról, azt a gyámhivatal szerzi be az Élettársi Nyilatkozatok Nyilvántartásából.”

Source: https://magyarkozlony.hu/hivatalos-lapok/cb69e147e046b5b916f8aa263ae63efd35c783ac/dokumentumok/74036d370c668a7769e5b2acda98443dfb180d48/letoltes